Mountain View Guest House | LekkeSlaap
Mountain View Guest House is omring deur netjiese grasperke wat grens aan die ruim graslande met 'n pragtige uitsig oor die Biggarsberge. Jy kan omtrent uit elke venster van die grasieuse plaashuis die asemrowende uitsig oor Endumeni- en die Mpati-pieke geniet.
Elkeen van die 5 luukse kamers lei na die ruim stoep wat om die huis strek. Laat die varsheid, vrede en rustigheid van die platteland jou siel verkwik. Die ingang na die gastehuis het elektriese hekke en heinings wat sekuriteit en veiligheid bied. Elke en suite-kamer het 'n platskerm-TV, lugversorger, koffie- en teemaakgeriewe en WiFi met 'n koeponstelsel. Elke kamer spog ook met 'n privaat ingang en 'n heerlike stoep vanwaar jy die mooiste uitsigte kan geniet. Die en suite-badkamer het 'n stort, wasbak, toilet en lekker sagte handdoeke.
Ons het 'n paar diere op die plaasstyl-perseel wat in die grasvelde wei. Daar is ook 25 emoes wat oorspronklik van Australië af kom. Hulle word selde op ander plekke gewaar. Die voëls lyk baie soos volstruise, net 'n bietjie kleiner. Hulle kan nie vlieg nie en hou daarvan om naby aan die heining te bly waar julle graag hulle nekke strek om enige menslike bewegings dop te hou. Die mak voëls is baie nuuskierig en loop baie naby mense wat die kamp binnegaan. Donkies en ponies wandel rustig rond en eende kruip in die lang gras weg of plons in die dammetjie rond.
Mountain View Guest House is naby aan Glencoe (omtrent 2 km) op die hoofroete tussen Ladismith en Dundee (omtrent 7 km). Dit is sentraal en gerieflik geleë vir sakereisigers en toeriste wat opsoek is na verskeie historiese besienswaardighede op die Slagveld-roete.